કોઈ એક પ્રસંગે નરેન્દ્ર મોદી પોતાના વક્તવ્યમાં બોલી રહ્યા હતા કે આજનો યુગ ટીચિંગનો યુગ નથી, લર્નિંગનો યુગ છે. શિક્ષણના સંદર્ભમાં તેઓ બોલ્યા હતા. આજે બાળકને લર્નિંગ માટે અનેક નવા ર્સોસ મળી ગયા છે. સોશ્યલ મિડિયા (ઇન્ટરનેટ, ફેસબુક, ટ્વિટર ઍન્ડ સો ઑન...)એ આજના વિદ્યાર્થીઓને ‘ગૂગલગુરુ’ની ભેટ આપી છે. પોતાને જે શીખવું હોય એનો સબ્જેક્ટ લખીને એન્ટર માર્યું નથી કે તેની સામે માહિતીના સાતે સમુંદર ઘૂઘવાટા કરવા લાગે છે. હવે ટીચિંગ આઉટડેટેડ થઈ ગયું છે, લર્નિંગનો યુગ છે અને લર્નિંગ ઇન્ટરેસ્ટિંગ બન્યું છે.